Radu Elisabeta

La unii pictori spiritul picturalității se bazează pe observație, analiză și o profundă sinteză a celor studiate în școli speciale de desen, pe studierea formelor și a valorilor cromatice percepute și selectate din lumea înconjurătoare. Radu Elisabeta – artistă plastică activă în toate tehnicile picturale reușește să fixeze pe pânză sau carton, cromatic imaginea trepidantă a cotidianului.

Elisabeta Radu este înzestrată cu frumoase calități picturale, cromatic, compozițional și desen, are o linie plastico-artistică echilibrată, chiar cumpătată fără ieșiri stridente din cele învățate la școala de artă. Modalitatea de exprimare subtilă, îndeamnă pe iubitorii de artă și frumuseți să pună în stare de dialog propria lor conștiință.

Artista, după cum se observă și din picturile reproduse are ușurința cromatică de a transpune efecte sigure și sincere prin creațiile sale plastice. Faptul că reușește să transmită celorlalți, parte din sentimentele sale, înseamnă că nu numai publicul o apreciază și o iubește ci chiar și divinitatea.

Pictor Prof. Cojocaru Vergil-Cover

Contents